Los adverbios de dubda se fan servir en esta luenga romance pa expresar un grau de probabilidat u incerteza.

Igual
L'adverbio igual deriva de lo latín AEQUALE y en aragonés medieval podeba presentar-se como igual. Ye un de los adverbios de dubda més comuns en aragonés.
Si no pleve, igual voi con tu.
Igual quereba que se'ns is. (aragonés tellán)

Talment
Se gosa presentar sin apocope como talmente, mesmo en variants bien conservaderas como lo benasqués. S'ha documentau con apocope /talmén/ en ansotano. En bella variant como l'aragonés de Sierra Ferrera se troba coexistindo con l'anterior forma.
Me lo pensarei, y talment manyana te diga.
Vusaltos talmente hu poriatz apanyar.

A veces
Tamién se fa servir a locución a veces:
¿ Te vendría bien de venir a veces lo sabado. (aragonés tellán)

Se veiga tamién
Locucions adverbials de dubda en aragonés.
Adverbios de dubda en aragonés